stanford-oval/wikipedia huggingface dataset:
Campbell Bayn kansallispuisto

Campbell Bay saaren itärannalla
Campbell Bayn kansallispuisto on luonnonsuojelualue Intian Andamaanien ja Nikobaarien territoriossa. Siitä tuli kansallispuisto vuonna 1992, jolloin se liitettiin myös Nikobaarien biosfäärialueeseen. Puiston pinta-ala on 426 km2. Siellä kasvaa trooppista ikivihreää metsää ja puusaniaisia. Puistossa tavataan monia lintuja, rapuja ja kilpikonnia.
Biowatti

| L&T Biowatti Oy |
| --- | --- |
Tunnuslause:  Puusta puhdasta energiaa
Yritysmuoto:  osakeyhtiö
Perustettu:  1994
Kotipaikka:  Helsinki, Suomi
Emoyhtiö:  Lassila & Tikanoja
Kotisivu:  biowatti.fi
Infobox OKVirheellinen NIMI-arvo: 
L&T Biowatti on suomalainen, Lassila & Tikanoja (L&T) -konserniin kuuluva bioenergia-alan yhtiö.
Historia

L&T Biowatti on aloittanut toimintansa vuoden 1994 alussa Metsäliiton tytäryhtiönä. Vuoden 2005 alusta alkaen yhtiö siirtyi kokonaan toimivan johdon omistukseen ja 31.1.2007 alkaen yhtiö siirtyi tehdyillä osakekaupoilla L&T:n tytäryhtiöksi.
Liiketoiminta

L&T Biowatin toiminta-ajatuksena on hankkia, markkinoida ja toimittaa bioenergiaa ja teollisuuden raaka-aineita asiakkailleen. Tuotteina ovat metsä- ja puunjalostusteollisuuden sivutuotteet sekä metsäpolttoaineet. L&T Biowatin keskeiset toimialat ovat puupolttoaineiden toimitukset lämpö- ja voimalaitoksille, raaka-ainetoimitukset levy- ja selluteollisuudelle ja pellettitehtaille, toimitukset ja palvelut ympäristö- ja viherrakentamiseen, kompostointiin ja kuivikemarkkinoille sekä valtakunnalliset metsäpalvelut metsänomistajille.
Metsänomistajille suunnatut metsäpalvelut ovat merkittävä osa L&T Biowatin liiketoimintaa. Metsäpalvelujen keskeisimpiä toimintoja ovat nuoriin kasvatusmetsiin tehtävät energiaharvennukset, ensiharvennukset sekä päätehakkuualueiden latvusmassan kerääminen, kantojen nostaminen ja maanmuokkaus.
2022 L&T Biowatti ja Neova Oy:n energiapuuliiketoiminnat yhdistettiin ja uuden yrityksen nimeksi tuli Laania Oy.
Aiheesta muualla

L&T Biowatin kotisivut[vanhentunut linkki]
Charles Hernu

Charles Hernu vuonna 1983.
Eugène Charles Hernu [ɛʁny] (3. heinäkuuta 1923 – 17. tammikuuta 1990) oli ranskalainen sosialistipoliitikko, joka toimi maansa puolustusministerinä vuosina 1981–1985. Hernu erosi virastaan Rainbow Warriorin tapauksen jälkeen, ja hänet korvattiin Paul Quilèsilla. Ranskalaisten mielestä pääministeri Laurent Fabius teki Hernusta syntipukin skandaalissa. Hernu valittiin uudelleen parlamenttiin vuoden 1986 vaaleissa suurella äänimäärällä.
Hernu syntyi Bretagnen Quimperissä poliisin poikana ja liittyi 19-vuotiaana natsimiehitystä vastustaneeseen Ranskan vastarintaliikkeeseen. Hänestä tuli toimittaja ja sosialistipuolueen puheenjohtajan Pierre Mendès Francen tärkeä yhteistyökumppani. 1950-luvulta alkaen Hernu tuki François Mitterrandin nousua ja kuului tämän lähipiiriin. 1970-luvulla Hernun sotilaspoliittinen asiantuntemuksensa vaikutti siihen, että sosialistipuolue hyväksyi Ranskan ydinaseet.
Chanteraine

| Chanteraine |
| --- | --- |
 vaakuna
 Chanteraine
 Koordinaatit: 48°40′52″N, 5°22′15″E 
Valtio:  Ranska
Alue:  Grand Est
Departementti:  Meuse
Arrondissementti:  Bar-le-Duc
Pinta-ala:  
 – Kokonaispinta-ala:  22,40 km²
Väkiluku (2017):  185
Aikavyöhyke:  UTC+1
Postinumero:  55500
Suuntanumero(t):  55358
Infobox OKVirheellinen NIMI-arvo: 
Chanteraine on kunta Koillis-Ranskassa Meusen departementissa Grand Estin alueella. Kunnassa asui 185 asukasta vuonna 2017 ja sen pinta-ala on 22,40 neliökilometriä.
Chanterainen väkiluku on pienentynyt 21 asukkaalla vuodesta 2007, jolloin kunnassa asui 206 asukasta. Vuonna 2012 kunnan väkiluku oli 198, eli siellä asui 13 asukasta enemmän kuin vuoden 2017 väestönlaskennassa.
Aiheesta muualla

Kuvia tai muita tiedostoja aiheesta Chanteraine Wikimedia Commonsissa
Aya Ueto

| Aya Ueto> 上戸彩 |
| --- | --- |

Henkilötiedot
Syntynyt: 14. syyskuuta 1985 (ikä 39) Tokio, Japani
Ammatti:  muusikko, näyttelijä
Näyttelijä
Aktiivisena:  1997 –
Aiheesta muualla
www.oscarpro.co.jp/talent/ueto/index.html
IMDb
Elonet
Aya Ueto (jap. 上戸彩, Ueto Aya, s. 14. syyskuuta 1985 Tokio) on japanilainen näyttelijä ja laulaja.
Vuonna 1997 Aya osallistui nuorten kauneuskilpailuun, jossa hän sai erikoispalkinnon tuomareilta. Hän teki läpimurtonsa näyttelijä-uralla aloittamalla esiintymällä TV-mainoksissa. Vuonna 1999 hän liittyi Z-1-yhtyeeseen Mami Nejikin, Mai Fujiyan, ja Manami Nishiwakin kanssa. He julkaisivt viisi singleä ennen yhtyeen hajoamista. Kaksi vuotta myöhemmin Aya jatkoi soolouraansa Pony Canyon-yhtiössä. Hän aloitti näyttelijäuransa vuonna 1999 elokuvassa Killer of Paraiso ja sai hänen ensimmäisen roolinsa draamasarjassa Namida wo Fuite vuonna 2000, jonka lisäksi hän on näytellyt muun muassa draamasarjoissa Kinpachi-sensei ja Koukou Kyoushi.
Diskografia

Ayaueto (2003)
Message (2004)
Re. (2004)
License (2006)
Happy Magic: Smile Project (2009)
Filmografia > Elokuvat

| Vuosi | Elokuva | Rooli |
| --- | --- | --- |
| 1999 | Satsujinsha: Killer of Paraiso | Hikari |
2003: Azumi
| 2004 | Install | Asako Nozawa |
| 2005 | Azumi 2: Death or Love | Azumi |
| 2005 | Ashita Genki ni Nāre! | Kayōko |
| 2007 | Piano no Mori | Kai Ichinose |
| 2008 | Sakura no Sono | Rimi |
| 2009 | Baton | Mikaru |
| 2010 | Surely Someday | itsenään |
| 2012 | Thermae Romae | Mami Yamakoshi |
| 2013 | Oshin | Fuji Tanimura |
| 2013 | Bushi no Kondate | Haru Funaki |
| 2014 | Thermae Romae II | Mami Yamakoshi |
| 2017 | Hirugao: The Movie | Sawa Sasamoto |
| 2018 | Detective Conan: Zero the Enforcer | Kyōko Tachibana |
Filmografia > Televisiosarjat

| Nimi | Vuosi | Rooli |
| --- | --- | --- |
| Ultraman Gaia | 1999 | Itsenään (Z-1) |
| Namida o Fuite | 2000 | Momo Fuchigami |
| Shijō Saiaku no Date | 2001 | Shiori |
| Yome wa Mitsuboshi | 2001 | Mayu Shinjō |
| 3-nen B-gumi Kinpachi-sensei | 2001–2004 | Nao Tsurumoto |
| Wataru Seken wa Oni Bakari | 2002–2011 | Kana Kojima |
| My Little Chef | 2002 | Nazuna Kamosawa |
| Kōkō Kyōshi 2003 | 2003 | Hina Machida |
| Hitonatsu no Papa e | 2003 | Marimo Mochizuki |
| Satōkibi Batake no Uta | 2003 | Mie Hirayama |
| Ace o Nerae! | 2004 | Hiromi Oka |
| Reikan Bus Guide Jikenbo | 2004 | Misaki Aoyama |
| Yoshitsune | 2005 | Utsubo |
| Koto | 2005 | Chieko Sada/Naeko |
| Attack No. 1 | 2005 | Kozue Ayuhara |
| Misora Hibari Tanjō Monogatari | 2005 | Nuori Kazue Katō |
| Nada Sōsō, Kono Ai ni Ikite | 2005 | Miki Oda |
| Tsubasa no Oreta Tenshitachi | 2006 | Nanako Komine |
| Attention Please | 2006–2008 | Yōko Misaki |
| Salapoliisi Conan | 2006 | itsenään |
| Shimokita Sundays | 2006 | Yuika Satonaka |
| Ri Kouran | 2007 | Nuori Yoshiko Ōtaka |
| Hotelier | 2007 | Kyoko Odagiri |
| Wachigaiya Itosato | 2007 | Itosato |
| Abarenbō Mama | 2007 | Ayu Kawano |
| Hokaben | 2008 | Akari Dōmoto |
| Celeb to Binbō Taro | 2008 | Alice Mitazono |
| Konkatsu! | 2009 | Haruno Hida |
| Kekkon | 2009 | Chikage Uehara |
| Zettai Reido | 2010–2018 | Izumi Sakuragi |
| Jūnen Saki mo Kimi ni Koishite | 2010 | Rika Onozawa |
| Ai wa Mieru: Zenmō Fūfu ni Yadotta Chiisana Inochi | 2010 | Juri Tatematsu |
| Nagareboshi | 2010 | Risa Makihara |
| Kaneko Misuzu Monogatari: Minna Chigatte Minna Ii | 2012 | Misuzu Kaneko |
| Kuruma-isu de Boku wa Sora o Tobu | 2012 | Kumi Katō |
| Itsuka Hi no Ataru Basho de | 2013–2014 | Hako Komoriya |
| Hanzawa Naoki | 2013–2020 | Hana Hanzawa |
| Hirugao: Heijitsu Gogo Sanji no Koibitotachi | 2014 | Sawa Sasamoto |
| I'm Home | 2015 | Megumi Ieji |
| Midnight Journal: Kieta Yūkaihan o Oe! Nananenme no Shinjitsu | 2018 | Yuri Fujise |
| Taiyō o Aishita Hito: 1964 Ano Hi no Paralympics | 2018 | Hiroko Nakamura |
| Boku ga Warau to | 2019 | Seiko Suzuki |
Filmografia > Japaninkieliset dubbaukset

| Vuosi | Elokuva | Rooli |
| --- | --- | --- |
| 2002 | Peter Pan ja paluu Mikä-mikä-maahan | Jaana |
| 2008 | Speed Racer | Trixie |
| 2009 | Astro Boy | Atom |
| 2010 | The Twilight Saga: Eclipse | Bella Swan |
| 2014 | Maleficent – Pahatar | Prinsessa Aurora |
| 2016 | Zootropolis – eläinten kaupunki | Judy Hopps |
Aiheesta muualla

Virallinen sivusto (japaniksi)
Aya Ueto Discogsissa. (englanniksi)
Allmusic-sivustolla (englanniksi)
Aya Ueto Internet Movie Databasessa. (englanniksi)
Caracallan kylpylä

Caracallan kylpylä voi viitata seuraaviin roomalaisiin kylpylöihin:
Caracallan kylpylät, kylpylä Roomassa Italiassa
Caracallan kylpylä, kylpylä Ankyrassa Vähässä-Aasiassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Caracallan kylpylä”, voi hakea sivunnimihaulla, laajalla sivunnimihaulla tai tekstihaulla.
Bug

Bug voi tarkoittaa seuraavia asioita:
Bug (estuaari), myös Bugin estuaari tai Bugin limaani on Mustanmeren pohjoisrannikolla Mykolajivin alueella Ukrainassa sijaitseva Etelä-Bugin suulle muodostunut suisto eli estuaari
Läntinen Bug, Veikselin sivujoki Ukrainassa, Valko-Venäjällä ja Puolassa
Etelä-Bug, Mustaanmereen laskeva joki Ukrainassa
”bug” tai ”bugi”, ohjelmointivirhe
Nilviäiset (engl. Bug), Jeannot Szwarcin ohjaama yhdysvaltalainen elokuva vuodelta 1975
Bug, William Friedkinin ohjaama yhdysvaltalainen elokuva vuodelta 2006
Kuvitteellisia henkilöitä:
Ambush Bug, Irwin Schwab, DC Comicsin sarjakuvissa esiintyvä supersankari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bug”, voi hakea sivunnimihaulla, laajalla sivunnimihaulla tai tekstihaulla.
Chełmin voivodikunta

Chełmin voivodikunnan sijainti Puolan kartalla.
Chełmin voivodikunta (puol. województwo chełmskie) oli 1975–1998 yksi Puolan 49 voivodikunnasta. Sen hallintokeskus oli Chełm. Chełmin voivodikunnan alueesta tuli vuoden 1999 hallintouudistuksen tuloksena osa nykyistä Lublinin voivodikuntaa.
Biotunniste

Biotunnistetta käytetään henkilön biometriseen tunnistamiseen. Biotunnisteita ovat esimerkiksi DNA, sormenjäljet ja ääninäyte. Myös kasvokuva on biotunniste.
Biometrinen passi

Biometrisen passin standardi on kehitetty YK:n alaisen Kansainvälisen siviili-ilmailujärjestön (ICAO) puitteissa. Standardin mukaan kaikkien biometristen passien tulee sisältää kasvokuva biometrisena tunnisteena. Lisäksi standardi sallii sormenjälkien ja iiriksen käytön biometrisina tunnisteina.
Euroopan unionin biometrista passia koskeva asetus määrää jäsenmaat ottamaan käyttöön kasvokuvan ja sormenjäljet biometrisina tunnisteina.  Ensimmäisessä vaiheessa passin mikrosirulle tallennetaan vain kasvokuva, joka tosin löytyy perinteisestäkin passista.
Biotunnisteet ja tietoturva

Biometriset tunnisteet ovat henkilötietoja. Niiden tietoturvaan liittyy joitakin erityisiä piirteitä:
Monia biotunnisteita on vaikeaa pitää salassa. Esimerkiksi lähes kenestä tahansa on mahdollista hankkia kasvokuva ja sormenjäljet.
Biometrisia tunnisteita voidaan yrittää väärentää käyttäen esimerkiksi tekosormia, piilolinssejä tai naamareita.
Biometrisia tunnisteita ei voi vaihtaa kuten vääriin käsiin joutunutta salasanaa.
Biometrian avulla on ehkä tulevaisuudessa mahdollista valvoa ihmisen liikkumista hänen tietämättään.
Aiheesta muualla

Sisäasiainministeriön biometriahanke (Arkistoitu – Internet Archive)
Ayabie

| AYABIE> Tiedot |
| --- | --- |
Toiminnassa:  2004–2010
Tyylilaji:  J-rock, visual kei
Kotipaikka:  Japani
Laulukieli:  japani
Jäsenet:  Aoi, laulu (2004–2010)  Takehito, kitara   Intetsu, basso   Kenzō, rummut   Yumehito, laulu  
Entiset jäsenet:  Ryōhei (涼平), kitara (?−2006)  Towa, rummut (?–2005)  Manabu, rummut (?–2005)  Tomoya, rummut (?–2006) 
Levy-yhtiö:  Speed Disk  
Aiheesta muualla
Kotisivut
Infobox OKNimi-testi OK: 
Ayabie  (jap. 彩冷える) oli japanilainen indie rock -yhtye, joka perustettiin vuonna 2004. Se toimi Speed Disk -levy-yhtiön alaisena. Ayabien tyyli oli visual keitä.
Ayabien ensimmäinen Euroopan-kiertue alkoi vuonna 2006. Kesäkuun lopulla kiertueen jälkeen lauluntekijä ja kitaristi Ryōhei erosi yhtyeestä ja ilmoitti syyksi yhtyeen tulevaisuutta koskevat erimielisyydet. Ayabie ei kuitenkaan hajonnut, vaan jatkoi ilman Ryōheitä. Ryōhein tilalle tuli uusi kitaristi Yumehito, joka sanoitti myös Ayabien kappaleita.
Suomessa Ayabie esiintyi Helsingissä Glorialla vuonna 2006 sekä Tavastia-klubilla vuosina 2007 ja 2008.
Ayabie hajosi vuonna 2010, kun yhtyeen laulaja Aoi lähti soolouralle. Yhtyeen muut jäsenet jatkoivat toimintaa muodostamalla uuden yhtyeen, niin ikään nimeltään Ayabie (2010). Japaniksi uuden yhtyeen nimi kirjoitetaan eri tavalla kuin vanhan, vaikka molemmat nimet äännetäänkin samoin.
Jäsenet > Jäsenet

Yumehito (夢人, s. 22. syyskuuta 1985): laulu
Takehito (タケヒト, s. 24. elokuuta 1982 ), kitara
Intetsu (インテツ, s. 1. helmikuuta 1983), basso
Kenzō (ケンゾ, s. 9. joulukuuta 1982), rummut
Jäsenet > Entiset jäsenet

Aoi (葵, s. 1. huhtikuuta 1979): laulu. Aoi liittyi yhtyeeseen vuonna 2004. Vuosina 2003–2004 hän oli mukana MASK-yhtyeessä.
Ryōhei (涼平) (lähtenyt 2006): kitara
Towa (lähtenyt 2005): rummut (sessiojäsen)
Manabu (lähtenyt 2005): rummut (sessiojäsen)
Tomoya (lähtenyt 2006): rummut (sessiojäsen)
Ryōhei perusti vuonna 2006 uuden yhtyeen nimeltä Megamasso, jossa hän toimii myös kitaristina.
Tuotanto > Kokopitkät albumit

Jisuru Moratorium (辞するモラトリアム) (24.08.2019)
Irodori (彩-irodori-, 27.1.2010)
Rikkaboshi + alfa (六花星+α) (29.02.2008)
Virgin Snow Color (バージンスノーカラー, 15.11.2006)
Euro Best (4.9.2006)
Ayabie sokkan ongenshū (アヤビエ即完音源集, 21.3.2005)
Tuotanto > Minialbumit

Rikkaboshi (六花星, 28.11.2007)
Ecumenical (エキュメニカル, 7.3.2007)
Equal Prayer 2 All (26.10.2005)
Tuotanto > Singlet

Dramatic (16.6.2010)
Sayonara (サヨナラ, 2.12.2009)
Natsumonogatari (夏物語, 19.8.2009)
Aitakute (会いたくて, 27.5.2009)
Mikazuki no kiseki (ミカヅキノキセキ, 25.6.2008)
Melt Away (19.3.2008)
Day Dream (6.10.2007)
Yubisaki (ユビサキ, 26.9.2007)
Cubic [L/R]ock (27.6.2007)
Sakura mau kisetsu ni (桜舞う季節に, 25.4.2007)
Kimi no koe to yakusoku (君の声と約束, 1.11.2006)
Faint/Topaz (FAINT/トパーズ, 28.6.2006)
Japanese Low-Res Caramel Town (ジャパニーズロウレゾキャラメルタウン, 15.2.2006)
Mafuyu, yonren’yasō (真冬、四連夜奏, 18.1.2006)
Kiss Me Snow (キスミイスノウ, 10.8.2005)
Tsukikoi (月請い, 13.7.2005)
Taikanshikizen’ya (戴冠式前夜, 15.6.2005)
Hinata (ヒナタ, 15.6.2005)
Kuroi tsukasa sagui to shinegai (クロイツカササグイトシネガイ, 25.4.2005)
Melting Cinnamon (メルトインシナモン, maaliskuu 2005)
M (エム, 10.2.2005)
Lover’s Name (ラバーズネーム, 29.12.2004)
Gothic Party (ゴシックパーティー, 15.10.2004)
Chosuisō yori sannin (貯水槽より三人, 15.9.2004)
Romancer / Hentai saishū page (ロマンサー/変態最終頁, 8.5.2004)
Heien no ato, ame (閉園の後、雨, 8.5.2004)
Tuotanto > DVD:t

Film Spiral (フィルムスパイラル 13.2.2008)
Summer Tour'07 The Brilliant Parade (28.11.2007)
Spring Tour'07 ecumenical image (13.6.2007)
Virgin Snow Color (11.12.2006)
Ayabie sokkan eizōshū (アヤビエ即完映像集, 19.7.2006)
Tsuki no kakera furisosogu – Tour Final ”Tokyo-Rock Show” (-つきのかけらふりそそぐ-TOUR FINAL「TOKYO-Rock SHOW」, 24.5.2006)
Tokyo-Prayer (1.2.2006)
Ichidantobi – 2005-4-1 Shibuya O-East (一段飛び～2005.4.1 SHIBUYA O-EAST～, 20.8.2005)
Daikei / Misery in the Dusk (台形/ミザリィインザダスク, 21,12,2004)
Carlton Cuse

| Carlton Cuse |
| --- | --- |
 Carlton Cuse ComicCon 2007 -tapahtumassa.
Henkilötiedot
Syntynyt: 22. maaliskuuta 1959 (ikä 65)
Kansalaisuus:  yhdysvaltalainen
Ammatti:  vastaava tuottaja, käsikirjoittaja
Carlton Cuse (synt. 22. maaliskuuta 1959 México, Meksiko) yhdysvaltalaisen televisiosarjan Lostin vastaava tuottaja ja käsikirjoittaja. Vaikka Carlton syntyi Méxicossa, hän varttui Bostonissa ja Kaliforniassa. Hän oli oppilaana The Putney School -nimisessä lukiossa. Sen jälkeen hän pääsi Harvardin yliopistoon ja hänellä on Amerikan historian loppututkinto. Hän varttui roomalaiskatolilaisessa perheessä. Hän aloitti uransa tuottajana työskennellen ensin kehittävänä tuottajana ja sen jälkeen hän liittoutui Jeffrey Boamin kanssa. Työskennellen Boamin kanssa Cuse auttoi kehittämän elokuvat Tappava ase 2, Tappava ase 3 sekä Indiana Jones ja viimeinen ristiretki.
Televisiossa Cuse aloitteli uraansa käsikirjoittajana Michael Mannin sarjassa Crime Story. Hän toimi vastaavana tuottajana FOXin sarjassa Veijari nimeltä Brisco. Hän loi ja vastaavasti tuotti Nash Bridgesin kaikki kuusi tuotantokautta. Hän myös loi ja vastaavasti tuotti CBS:n sarjan Martial Law.
Cuse on televisiosarjan Lost vastaava tuottaja sekä sarjan johtaja yhdessä Damon Lindelofin kanssa. Cuse on voittanut Emmyn, Golden Globen, Producers Guild of America -palkinnon sekä Writers Guild of America -palkinnon työstään sarjan parissa. Hänellä on kaksi muuta Emmy-ehdokkuutta Lostin käsikirjoittajana. Cuse ja Lostin käsikirjoitusryhmä voittivat WGA:n palkinnon parhaasta draamasarjasta helmikuussa 2006 heidän työstään Lostin ensimmäisen ja toisen kauden eteen. Cuse on myös ollut ehdokkaana WGA-palkinnon saajaksi kolme muuta kertaa; helmikuussa 2007 hänen työnsä eteen Lostin toisen ja kolmannen kauden kuvioissa, helmikuussa 2009 hänen työstään Lostin neljännen kauden parissa sekä helmikuussa 2010 hänen työstään Lostin viidennen kauden parissa.
Lost-jaksot (käsikirjoittajana)

Peliä sydämillä (Hearts and Minds, 1x13) – Javier Grillo-Marxuachin kanssa
Deus Ex Machina (Deus Ex Machina, 1x19) – Damon Lindelofin kanssa
Exodus (Exodus: Part 1, 1x23) – Damon Lindelofin kanssa
Exodus, osa 2: Merimatka ja Exodus, osa 3: Tienraivaajat (Exodus: Part 2, 1x24 ja 1x25) – Damon Lindelofin kanssa
Löytötavaroita (…And Found, 2x05) – Damon Lindelofin kanssa
Toiset 48 päivää (The Other 48 Days, 2x07) – Damon Lindelofin kanssa
Psalmi 23 (The 23rd Psalm, 2x10) – Damon Lindelofin kanssa
Yksi niistä muista (One Of Them, 2x14) – Damon Lindelofin kanssa
Lukitus (Lockdown, 2x17) – Damon Lindelofin kanssa
Kysymysmerkki (?, 2x21) – Damon Lindelofin kanssa
Yhdessä elää, yksin kuolee (Live Together, Die Alone, 2x23 ja 2x24) – Damon Lindelofin kanssa
Lisäohjeita (Further Instructions, 3x03) – Elizabeth Sarnoffin kanssa
Tahdon (I Do, 3x06 – Damon Lindelofin kanssa
Ei Portlandissa (Not in Portland, 3x07) – Jeff Pinknerin kanssa
Näppäile 77 (Enter 77, 3x11) – Damon Lindelofin kanssa
Yksi meistä (One of Us, 3x16) – Drew Goddardin kanssa
Tyrmä (The Brig, 3x19) – Damon Lindelofin kanssa
Peili, osat 1 ja 2 (Through the Looking Glass, 3x22 ja 3x23) – Damon Lindelofin kanssa
Lopun alku (The Beginning of the End, 4x01) – Damon Lindelofin kanssa
Vakio (The Constant, 4x05) – Damon Lindelofin kanssa
Ei ole kodin voittanutta: osa 1 (There’s No Place Like Home: Part 1, 4x12) – Damon Lindelofin kanssa
Ei ole kodin voittanutta: osat 2 & 3 (There’s No Place Like Home: Parts 2 & 3, 4x13 ja 4x14) – Damon Lindelofin kanssa
Lähdön hinta (Because You Left, 5x01) – Damon Lindelofin kanssa
Paluu saarelle (316, 5x06) – Damon Lindelofin kanssa
Benthamin elämä ja kuolema (The Life And Death of Jeremy Bentham, 5x07) – Damon Lindelofin kanssa
Mennyt on mennyttä (Whatever Happened, Happened, 5x11) – Damon Lindelofin kanssa
Onnettomuus (The Incident, 5x16 ja 5x17) – Damon Lindelofin kanssa
Lentokenttä (LA X, 6x01 ja 6x02) – Damon Lindelofin kanssa
Majakka (Lighthouse, 6x05) – Damon Lindelofin kanssa)
Onnellinen elämä (Happily Ever After, 6x11) –  Damon Lindelofin kanssa
Loppu (The End, 6x17 ja 6x18) –  Damon Lindelofin kanssa
Aiheesta muualla

Carlton Cuse Internet Movie Databasessa. (englanniksi)
Carl von Törne

Carl Johan Magnus von Törne (25. marraskuuta 1884 Viipuri – 5. kesäkuuta 1938 Pori) oli suomalainen juristi, joka toimi Rosenlewin toimitusjohtajana vuosina 1921–1938. Törne oli aikansa merkittävimpiä suomalaisia teollisuusjohtajia.
Törne kirjoitti ylioppilaaksi Helsingin Nya svenska läroverketistä vuonna 1902, jonka jälkeen hän valmistui Helsingin yliopistosta filosofian kandidaatiksi 1907 ja lakitieteiden kandidaatiksi 1912. Varatuomarin arvon Törne sai 1914. Hn työskenteli Helsingissä vt. oikeusneuvosmiehenä 1916–1917, Suomen Paperi- ja Puumassateollisuuden Työnantajaliiton asiamiehenä 1917–1918, Pohjoismaiden Osakepankin Tampereen konttorinjohtajana 1918–1919, Pohjoismaiden Yhdyspankin Tampereen konttorin apulaisjohtajana 1919–1921, kunnes hänet nimittiin Oy W. Rosenlew Ab:n toimitusjohtajaksi Poriin.
Ruotsalaista kansanpuoluetta edustanut Törne oli Porin kaupunginvaltuuston jäsen vuodesta 1923 lähtien ja kuului myös Porin kaupunginhallitukseen.
Carl von Törnen vanhemmat olivat pankinjohtaja Johan Olof Reinhold von Törne (1849–1910) ja Olga Elisabeth Alexandrine von Knorring (1856–1946). Hänen veljiään olivat säveltäjä Bengt von Törne ja historioitsija Per Olof von Törne. Veljeksista neljäs oli hovioikeuden auskultantti Nils Lennart von Törne (s. 1891), joka surmattiin sisällissodan aikana Akaassa.
Carl von Linné (Forsslundin veistos)

Jonas Forsslund: Carl von Linnén muotokuva vuodelta 1807. Kipsivalos, joka sijaitsee Växjössä.
Carl von Linnén rintakuva on Jonas Forsslundin pronssinen veistos vuodelta 1807. Sen nykyinen sijaintipaikka on Luonnontieteellinen keskusmuseo Helsingissä. Veistos on tiettävästi ostettu aikoinaan Turun akatemiaan.
Jonas Forsslund: pronssinen Carl von Linnén muotokuva vuodelta 1807 Luonnontieteellisessä museossa Helsingissä.
Teoksen tilauksen aloitteentekijänä oli henkilääkäri (livmedikus) Sven Anders Hedin. Teos valettiin kipsiin ja paljastettiin Ruotsissa Wäxjön lukiossa. Pronssivalos oli tarkoitus lunastaa myöhemmin, mutta syystä tai toisesta niin ei käynyt, vaan veistos ostettiin Turkuun Turun akatemian luonnonhistorialliseen museoon, josta se myöhemmin yliopiston siirron myötä päätyi Helsinkiin. Yksi veistos, jonka materiaali on terrakotta, on tietojen mukaan alkujaan mennyt kreivi Gustaf Trolle-Bonden omistamaan Sävstaholmiin, josta se on siirtynyt Teleborgin linnaan. Tästä materiaalista sitä valmistettiin vain kolme kappaletta.
Yksi kipsivalos meni Uppsalan yliopiston ludi saeculares -juhlan yhteydessä kasvitieteen laitoksen rakennukseen paikalle, jonne myöhemmin sijoitettiin Linnétä esittävä veistos.
Veistoksesta on tehty useita kipsivaloksia, ja lisäksi siitä on tehty pienikokoisia jäljennöksiä norsunluusta ja kipsistä. Niissä on pyöreä, reunuksella varustettu jalusta.
Sven Hedinin mukaan Forsslund tutki jo nuorena Linnén kasvoja, ja siten hän kykeni tekemään hyvin elävän veistoksen.
Carl von Linde

von Linde vuonna 1868
Carl Paul Gottfried von Linde (11. kesäkuuta 1842, Berndorf,  Oberfranken – 16. marraskuuta 1934, München) oli saksalainen insinööri, joka kehitti nykyaikaisen jäähdytystekniikan.
Von Linde syntyi Berndorfissa ja opiskeli Zürichissä Rudolf Clausiuksen johdolla. Hän valmistui 1864 ja työskenteli puuvillankehräämössä Berliinissä ja Kraussin veturitehtaalla Münchenissä. Kun uusi Königlich Bayerische Technische Hochschule München (nykyinen Technische Universität München) perustettiin, von Linde ryhtyi 1868 koneensuunnittelun apulaisprofessoriksi.
Vuonna 1876 hän kehitti jäähdytyskoneen ja perusti yhtiön Lindes Eismaschinen AG (nyt Linde AG). Von Linde ei ollut jäähdytyskoneen ensimmäinen keksijä, mutta hänen jäähdytyskoneensa oli paljon tehokkaampi kuin Jacob Perkinsin vuonna 1834 kehittämä. Vuoteen 1908 Linden yhtiö oli myynyt 2600 konetta, joista yli puolet panimoille. Hän kehitti myös kotitalousversion.
Linden prosessi
Von Linde oli uranuurtaja myös matalan lämpötilan fysiikassa. Vuonna 1890 hän palasi yliopistoon ja 1895 perusti tehtaan, jossa nesteytettiin ilmaa Joulen–Kelvinin prosessilla (myös Linden prosessi). Kuuden vuoden kuluttua hän kehitti menetelmän, joilla voitiin erottaa happi nesteytetystä ilmasta teollisessa laajuudessa.